b"\n_START_ARTICLE_\nEstil de vida sedentari\n_START_PARAGRAPH_\nL'estil de vida sedentari es defineix per la manca d'activitat f\xc3\xadsica i va patir un auge a partir dels anys 60, amb l'oci lligat a la televisi\xc3\xb3, el transport urb\xc3\xa0, el creixement de feines que no requerien treballadors manuals i l'automatitzaci\xc3\xb3 de determinades tasques de la llar. Aquest estil de vida comporta riscos per a la salut, especialment augment de l'obesitat i de determinats tipus de c\xc3\xa0ncer, sobretot si es combina amb una alimentaci\xc3\xb3 poc sana. Altres malalties associades al sedentarisme s\xc3\xb3n les lligades al sistema cardiovascular i l'osteoporosi. Practicar esport de forma regular o incorporar activitat f\xc3\xadsica en les activitats di\xc3\xa0ries permeten combatre els perills de l'estil de vida sedentari."